ai4bharat/Pralekha huggingface dataset:
ప్రధాన మంత్రి కార్యాలయం
ఈ నెల 24 న విశ్వ భారతి విశ్వ విద్యాలయం శతాబ్ధి ఉత్సవాల లో ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ నెల 24 న ఉదయం 11 గంటలకు వీడియో కాన్ఫరెన్స్ మాధ్యమం ద్వారా శాంతినికేతన్ లోని విశ్వ భారతి విశ్వవిద్యాలయం శతాబ్ధి ఉత్సవాలను ఉద్దేశించి ప్రసంగించనున్నారు. పశ్చిమ బంగాల్ గవర్నర్, కేంద్ర విద్యా మంత్రి కూడా ఈ కార్యక్రమంలో పాల్గొంటారు.
విశ్వ భారతి ని గురించి
గురుదేవులు శ్రీ రవీంద్రనాధ్ టాగోర్ 1921 వ సంవత్సరం లో స్థాపించిన విశ్వభారతి దేశం లో అతి ప్రాచీనమైన కేంద్రీయ విశ్వవిద్యాలయం గా కూడా పేరు తెచ్చుకొంది. 1951 వ సంవత్సరం మే నెల లో విశ్వ భారతి ని ఒక కేంద్రీయ విశ్వవిద్యాలయం గా ఉంటుందని, అంతేకాకుండా ‘‘జాతీయ ప్రాముఖ్యం కలిగిన ఒక సంస్థ’’గా కూడా ఉంటుందని పార్లమెంటు లో చట్టాన్ని చేయడం ద్వారా ప్రకటించడం జరిగింది. ఈ విశ్వ విద్యాలయం గురుదేవులు శ్రీ టాగూర్ రూపకల్పన చేసిన శిక్షణ ప్రణాళిక ను అవలంబించింది. అయితే ఆ తరువాతి కాలం లో ఇతర చోట్ల రూపకల్పన జరిగిన ఆధునిక విశ్వవిద్యాలయాలు పాటిస్తున్న పద్ధతి ని ఈ విశ్వవిద్యాలయం తాను కూడా పాటించసాగింది. ప్రధాన మంత్రి ఈ విశ్వవిద్యాలయానికి కులపతి గా ఉన్నారు.
మానవ వనరుల అభివృద్ధి మంత్రిత్వ శాఖ
2019లో క్లాస్ సెంట్రల్ లిస్టులో 'SWAYAM' ఘనత 30 ఉత్తమ ఆన్లైన్ కోర్సులో 'SWAYAM'కు చెందిన 6 కోర్సులు ఈ వేదికలో దాదాపు 58 లక్షల మంది యూజర్లు
2019 సంవత్సరానికి ఎంపిక చేసిన 30 ఉత్తమ ఆన్లైన్ కోర్సుల జాబితాను ది క్లాస్ సెంట్రల్  విడుదల చేసింది. ఇందులో SWAYAM  కు చెందిన 6 కోర్సులు స్థానం దక్కించుకున్నాయి. ది క్లాస్ సెంట్రల్ అనేది స్టాన్ఫోర్డ్, ఎంఐటీ, హార్వర్డ్ విశ్వవిద్యాలయాల తరహాలో ఆన్లైన్ కోర్సులను నాణ్యతను బట్టి వర్గీకరించి, ట్యాగ్ చేసే ఆన్లైన్ కోర్స్.
ఇప్పటివరకు 2867 కోర్సులు
ఆన్లైన్ కోర్సుల కోసం SWAYAM ఒక సమగ్ర వేదిక వంటిది. సమాచార, కమ్యూనికేషన్ సాంకేతిక  ను ఉపయోగించుకుని పనిచేస్తుంది. ఇది పాఠశాల  నుంచి పోస్టు గ్రాడ్యుయేషన్ స్థాయి వరకు కోర్సులను అందిస్తోంది. ఇవాళ్టి వరకు 2867 కోర్సులను SWAYAM అందించింది. 2020 జనవరి సెమిస్టర్ కోసం 568 కోర్సులన అప్లోడ్ చేసింది. ఈ వేదికలో 57,84,770 మంది ప్రత్యేక యూజర్లు/రిజిస్ట్రేషన్లు ఉన్నాయి. SWAYAM లోని అనేక కోర్సుల కోసం 1.25 కోట్లకు పైగా పేర్లు నమోదయ్యాయి. విద్యార్థులు, ఉపాధ్యాయులు, ఉపాధ్యాయ శిక్షకుల కోసం కూడా ఇందులో కోర్సులు ఉన్నాయి. swayam.gov.in ద్వారా ఈ వేదికను చూడవచ్చు.
2019లోని ఉత్తమ 30 ఆన్లైన్ కోర్సుల్లో SWAYAMకు చెందిన 6 కోర్సులు ఈ క్రింది విధంగా ఉన్నాయి:
1. అకడమిక్ రైటింగ్: H.N.B. గర్వాల్ విశ్వవిద్యాలయం , శ్రీనగర్ గర్వాల్
2. డిజిటల్ మార్కెటింగ్: పంజాబ్ విశ్వవిద్యాలయం, చండీగఢ్
3. యానిమేషన్స్: బనారస్ హిందూ విశ్వవిద్యాలయం
4. మాథమాటికల్ ఎకనామిక్స్: డూన్ విశ్వవిద్యాలయం, డెహ్రాడూన్
5. పైథాన్ ఫర్ డేటా సైన్సెస్: ఇండియన్ ఇన్స్టిట్యూట్ ఆఫ్ టెక్నాలజీ, మద్రాస్
6. ఎర్లీ ఛైల్డ్హుడ్ కేర్ అండ్ ఎడ్యుకేషన్ : అవినాషిలింగం ఇన్స్టిట్యూట్ ఫర్ హోమ్ సైన్సెస్ అండ్ హైయ్యర్ ఎడ్యుకేషన్ ఫర్ ఉమెన్, కోయంబత్తూర్
(Visitor Counter : 110
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
2022 సంవత్సరానికి చెన్నై, న్యూఢిల్లీ, హైదరాబాద్ మరియు కోల్కతా కేంద్రాలలో నిర్వహించనున్న ఆర్టీఆర్  పరీక్ష షెడ్యూల్ను విడుదల చేసిన , టెలికమ్యూనికేషన్స్ విభాగం డబ్ల్యుపీసీ విభాగం
2022 సంవత్సరానికి చెన్నై, న్యూఢిల్లీ, హైదరాబాద్ మరియు కోల్కతా కేంద్రాలలో నిర్వహించనున్న రేడియో టెలిఫోనీ రెస్ట్రీకేటెడ్  పరీక్షల షెడ్యూల్ను కేంద్ర కమ్యూనికేషన్స్ మంత్రిత్వ శాఖ, టెలికమ్యూనికేషన్స్ విభాగం విడుదల చేసింది. దీనికి సంబంధించిన నోటీసు టెలికమ్యూనికేషన్స్ శాఖ వెబ్సైట్లో అప్లోడ్ చేయబడింది. 
ఇండియన్ వైర్లెస్ టెలిగ్రాఫీ  నియమాలు, 1954 మరియు ఆ తర్వాత చేసిన తదుపరి సవరణలు ప్రకారం ఏరో మొబైల్ సర్వీస్లో పనిచేసేందుకు అవసరమైన రేడియో టెలిఫోనీ రిస్ట్రిక్టెడ్  ప్రావీణ్యం మరియు లైసెన్స్ కోసం టెలికమ్యూనికేషన్స్ మంత్రిత్వ శాఖ కమ్యూనికేషన్ల విభాగం వైర్లెస్ ప్లానింగ్ మరియు కో-ఆర్డినేషన్ వింగ్ పరీక్షలు నిర్వహిస్తుంది. పరీక్ష షెడ్యూల్ ఇలా ఉంది:
టేబుల్ 1
|
|
క్ర. నం
|
|
కేంద్రం
|
|
పరీక్ష ప్రారంభ తేదీ 
|
|
సంబంధిత ఆర్ఎల్ఓ లో అప్లికేషన్ హార్డ్ కాపీని స్వీకరించడానికి నిర్ణయించిన తాత్కాలిక తేదీలు
|
|
నోటీసులో పేర్కొన్న టేబుల్-2 ప్రకారం హార్డ్ కాపీ ని పంపాల్సిన ప్రాంతీయ లైసెన్సింగ్ అధికారి
|
|
ప్రారంభ తేది
|
|
చివరి తేదీ
|
|
1.
|
|
చెన్నై
|
|
27-06-2022
|
|
07-05-2022
|
|
21-05-2022
|
|
చెన్నై
|
|
2.
|
|
న్యూఢిల్లీ
|
|
22-08-2022
|
|
15-06-2022
|
|
30-05-2022
|
|
న్యూఢిల్లీ
|
|
3.
|
|
హైదరాబాద్
|
|
17-10-2012
|
|
15-08-2022
|
|
30-08-2022
|
|
హైదరాబాద్
|
|
4.
|
|
కోల్కతా
|
|
12-12-2022
|
|
15-10-2022
|
|
30-10-2022
|
|
కోల్కతా
“పై తేదీలు  తాత్కాలికమైనవి. వీటిలో మార్పు చేసే అవకాశం ఉంది. అయితే, ఆమోదించిన అభ్యర్థులకు డిపార్ట్మెంట్ ఆఫ్ టెలికాం వెబ్సైట్ ద్వారా పరీక్షల తేదీల సమాచారం తెలియజేయడం జరుగుతుంది. పరీక్షా తేదీలు, కేంద్రాల పూర్తి వివరాలు డిపార్ట్మెంట్ ఆఫ్ టెలికాం వెబ్సైట్ లో పొందుపరచబడతాయి." అని మంత్రిత్వ శాఖ తన ప్రకటనలో వివరించింది.
అభ్యర్థులు, ఎగ్జామినర్లు, కోఆర్డినేటర్లు మరియు పరీక్షకు సంబంధించిన ఇతర సిబ్బంది ఆరోగ్య మరియు కుటుంబ సంక్షేమ మంత్రిత్వ శాఖ ఎప్పటికప్పుడు జారీ చేసిన కోవిడ్ -19 మార్గదర్శకాలు/ఎస్ ఓ పీ లను పాటించాలని మంత్రిత్వ శాఖ సూచించింది.
పైన పేర్కొన్న టేబుల్-1లో పేర్కొన్న విధంగా నిర్ణీత వ్యవధిలో దరఖాస్తు హార్డ్కాపీని సంబంధిత  లకు సమర్పించాలని నోటీసులో పేర్కొన్నారు.
నోటీసు
జల వనరులు, నదుల అభివృద్ధి మరియు గంగా నది శుద్ధి మంత్రిత్వ శాఖ
దేశవ్యాప్తంగా 2017-18 నుంచి 2019-20 మధ్య వరదలు, నదుల నిర్వహణ-కార్యకలాపాలు, సరిహద్దు సంబంధిత పనుల కు మంత్రిమండలి ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి- ‘‘దేశవ్యాప్తంగా 2017-18 నుంచి 2019-20 మధ్య మొత్తం రూ.3,342.00 కోట్లతో సాగే వరదలు, నదుల నిర్వహణ-కార్యకలాపాలు, సరిహద్దు సంబంధిత పనుల’’ కు ఆమోదం తెలిపింది.
(ప్రయోజనాలు:
దేశమంతటా ప్రభావవంతంగా వరదల నిర్వహణ, భూమికోత నివారణ, సముద్ర కోత నిరోధం వంటి పనులను ఈ పథకం  కింద చేపడతారు. ఈ ప్రతిపాదనలకు సమ్మతి లభించడం వల్ల దేశంలోని అనేక పట్టణాలు, గ్రామాలు, పారిశ్రామిక సంస్థలు, సమాచార సంధాన కూడళ్లు, వ్యవసాయ క్షేత్రాలు, మౌలిక సదుపాయాలు వంటివాటికి వరదలు, భూమి కోత నుంచి ముప్పుతప్పి ప్రయోజనం చేకూరుతుంది. అలాగే పరీవాహక ప్రాంత శుద్ధి పనులద్వారా నదుల్లో పూడిక, మడ్డి తగ్గుతుంది.
నిధుల కేటాయింపు విధానం:
దేశంలోని సాధారణ కేటగిరీ కిందకు వచ్చే రాష్ట్రాల్లో చేపట్టే పనులకు నిధుల కేటాయింపులో 50% : 50%  వాటా యథాతథంగా కొనసాగుతుంది. ఈశాన్య రాష్ట్రాలతోపాటు సిక్కిం, జమ్ముకశ్మీర్, హిమాచల్ ప్రదేశ్, ఉత్తరాఖండ్ రాష్ట్రాలకు 70% : 30%  వాటా కూడా కొనసాగుతుంది. సరిహద్దు ప్రాంతాల్లో కార్యకలాపాలు పొరుగు దేశాలతో ముడిపడి ఉండటంతోపాటు ద్వైపాక్షిక విధానాలకు అనుగుణంగా నదీ నిర్వహణ కార్యకలాపాలు, సరిహద్దు ప్రాంతాల పనుల  కింద వాటా ప్రత్యేకంగా ఉంటుంది. అందువల్ల ఈ పథకాలు/పనులకు కంద్ర ప్రభుత్వం 100% నిధులను సహాయ ప్రదానం లేదా కేంద్ర సాయం కింద అందజేస్తుంది.
ముఖ్యాంశాలు:
పన్నెండో పంచవర్ష ప్రణాళికలో కొనసాగుతున్న వరదల నిర్వహణ కార్యక్రమం , నదీ నిర్వహణ కార్యకలాపాలు, సరిహద్దు ప్రాంతాల పనుల  విలీనం చేయడంద్వారా ‘‘ఎఫ్ఎంబీఏపీ’’ పథకం రూపొందించబడింది. ఆయా రాష్ట్రాల్లోని కీలక ప్రాంతాలకు వరదల నుంచి తగు రక్షణ కల్పించడం ఈ పథకం ప్రధాన లక్ష్యం. ఇందులో భాగంగా సంబంధిత రంగాల్లో గరిష్ఠ స్థాయి నిర్మాణ, నిర్మాణేతర చర్యల మేళవింపుతోపాటు కేంద్ర, రాష్ట్ర ప్రభుత్వాల అధికారుల సామర్థ్యం పెంపుపై దృష్టి సారిస్తారు.
ఈ పథకం కింద చేపట్టే పనులవల్ల సరిహద్దు ప్రాంతాల్లో విలువైన భూమికి వరదల నుంచి, భూమికోత నుంచి రక్షణ లభించడమేగాక శాంతియుత పరిస్థితుల నిర్వహణ సాధ్యమవుతుంది. తదనుగుణంగా ప్రస్తుతం దీనికింద కొనసాగుతున్న ప్రాజెక్టులతోపాటు, ఇప్పటికే FMP కింద ఆమోదం పొందిన పనులను కూడా పూర్తిచేయడం కొత్త పథకం లక్ష్యం. అలాగే జల-వాతావరణ పరిశీలనలతోపాటు పొరుగుదేశాలతోగల ఉమ్మడి నదుల పరిధిలో వరదల ముందస్తు అంచనా కూడా ఈ పథంలో అంతర్భాగంగా ఉంటుంది. అంతేగాక పొరుగుదేశాలతో ఉమ్మడి నదులపై జలవనరుల ప్రాజెక్టులకు సంబంధించి పథకాల సమగ్ర నివేదిక రూపకల్పన, అధ్యయనం, పరిశీలన కూడా ఈ పథకంలో భాగమే. ఈ మేరకు నేపాల్లో చేపడుతున్న పంచేశ్వర్ బహుళార్థసాధక ప్రాజెక్ట్, సప్తకోసి-సన్ కోసి ప్రాజెక్ట్ వంటి వాటివల్ల రెండు దేశాలకూ ప్రయోజనం చేకూరుతుంది.
ప్రధాన మంత్రి కార్యాలయం
జనవరి 20న ‘ఆజాదీ కే అమృత్ మహోత్సవ్ సే స్వర్ణిమ్ భారత్ కే ఓర్’ జాతీయ స్థాయి ప్రారంభ కార్యక్రమం లోప్రధానోపన్యాసాన్ని ఇవ్వనున్న ప్రధాన మంత్రి
‘ఆజాదీ కే అమృత్ మహోత్సవ్ సే స్వర్ణిమ్ భారత్ కే ఓర్’ జాతీయ స్థాయి ప్రారంభ కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ 2022వ సంవత్సరం జనవరి 20వ తేదీ నాడు ఉదయం 10 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా ప్రధానోపన్యాసం చేయనున్నారు. ఈ కార్యక్రమం బ్రహ్మ కుమారీ స్ ద్వారా ‘ఆజాదీ కా అమృత్ మహోత్సవ్’ కు సమర్పణం గా ఏడాది పొడవునా నిర్వహించే కార్యక్రమాల ను ఆవిష్కరించబోతున్నది. దీని లో 30 కి పైగా ప్రచార ఉద్యమాలు, అంతేకాకుండా 15,000 కు పైగా వివిధ కార్యక్రమాలు భాగం గా ఉంటాయి.
ఈ కార్యక్రమం లో, బ్రహ్మ కుమారీస్ కు చెందిన ఏడు కార్యక్రమాల కు ప్రధాన మంత్రి జెండా ను చూపనున్నారు. ఆ ఏడు కార్యక్రమాలు ఏమేమిటి అంటే అవి ‘మై ఇండియా హెల్థీ ఇండియా’, ఆత్మనిర్భర్ భారత్: సెల్ఫ్ రిలయంట్ ఫార్మర్స్ ; విమెన్: ఫ్లాగ్ బేరర్స్ ఆఫ్ ఇండియా ; పవర్ ఆఫ్ పీస్ బస్ క్యాంపెయిన్ ; ‘అన్ దేఖా భారత్ సైకిల్ ర్యాలీ’ ; యునైటెడ్ ఇండియా మోటార్ బైక్ క్యాంపెయిన్  మరియు స్వచ్ఛ్ భారత్ అభియాన్ లో భాగం గా చేపట్టే హరిత కార్యక్రమాలు అన్నమాట.
‘ది మై ఇండియా హెల్థీ ఇండియా’ కార్యక్రమం లో ఆధ్యాత్మికత, అభ్యున్నతి, ఇంకా పోషణ సంబంధి విజ్ఞానం అనే అంశాల పై ప్రత్యేక శ్రద్ధ ను తీసుకొంటూ, ఆసుపత్రుల లో, వైద్య కళాశాలల్లో అనేక కార్యక్రమాల ను నిర్వహించడం జరుగుతుంది. వీటిలో వైద్య చికిత్స శిబిరాలు, కేన్సర్ పరీక్షలు, వైద్యులకు మరియు ఇతర ఆరోగ్య సంరక్షణ శ్రమికుల కు ఉద్దేశించిన సమావేశాలు తదితర కార్యక్రమాలు భాగం గా ఉంటాయి. ‘ఆత్మనిర్భర్ భారత్: సెల్ఫ్ రిలయంట్ ఫార్మర్స్’ లో భాగం గా 75 రైతు సశక్తీకరణ ప్రచార ఉద్యమాలు, 75 రైతుల సమావేశాలు, 75 సస్ టేనబల్ యోగిక్ ఫార్మింగ్ ట్రేనింగ్ ప్రోగ్రాముల తో పాటు రైతుల సంక్షేమాని కి ఉద్దేశించినటువంటి అనేక ఇతర కార్యక్రమాల ను కూడా నిర్వహించడం జరుగుతుంది. ‘విమెన్: ఫ్లాగ్ బేరర్స్ ఆఫ్ ఇండియా’ లో భాగం గా చేపట్టేటువంటి కార్యక్రమాల లో మహిళ ల సశక్తీకరణ ద్వారా మరియు ఆడ శిశువు యొక్క సశక్తీకరణ ద్వారా సామాజిక పరివర్తన అనే అంశాల పై శ్రద్ధ ను తీసుకోవడం జరుగుతుంది.
‘ది పవర్ ఆఫ్ పీస్ బస్ క్యాంపెయిన్’ 75 నగరాలను, తహసీల్స్ ను చుట్టివస్తుంది. ‘నేటి యువత లో ఒక సకారాత్మకమైనటువంటి మార్పు’ అనే అంశం పై ఒక ప్రదర్శన దీని లో భాగం గా ఉంటుంది. ‘ది అన్ దేఖా భారత్ సైకిల్ ర్యాలీ’ ని వేరు వేరు వారసత్వ ప్రదేశాల లో నిర్వహించడం జరుగుతుంది. ఈ కార్యక్రమం వారసత్వాని కి మరియు పర్యావరణాని కి మధ్య ఒక సంబంధాన్ని చాటిచెప్పేది గా ఉంటుంది. ‘ది యునైటెడ్ ఇండియా మోటార్ బైక్ క్యాంపెయిన్’ ను మౌంట్ అబు నుంచి దిల్లీ వరకు నిర్వహించడం జరుగుతుంది. ఈ ప్రచార ఉద్యమం అనేక నగరాల గుండా సాగుతుంది. స్వచ్ఛ్ భారత్ అభియాన్ లో భాగం గా చేపట్టే కార్యక్రమాల లో నెలవారీ శుభ్రత ఉద్యమాలు, సాముదాయిక శుభ్రత కార్యక్రమాలు మరియు అవగాహన ను పెంపొందించే కార్యక్రమాలు భాగం గా ఉంటాయి.
ఈ కార్యక్రమం లో, గ్రామీ పురస్కార విజేత శ్రీ రికీ కేజ్ ‘ఆజాదీ కా అమృత్ మహోత్సవ్’ కు అంకితం చేసిన ఒక గీతాన్ని కూడాను విడుదల చేయడం జరుగుతుంది.
బ్రహ్మ కుమారీస్ వ్యక్తి లో పరివర్తన కు మరియు ప్రపంచం యొక్క పునరుద్ధరణ కు అంకితం అయినటువంటి ఒక ప్రపంచవ్యాప్త ఆధ్యాత్మిక ఉద్యమం. బ్రహ్మ కుమారీస్ ను 1937వ సంవత్సరం లో భారతదేశం లో స్థాపించడం జరిగింది. ఇది 130 కి పైగా దేశాల కు విస్తరించింది. బ్రహ్మ కుమారీస్ స్థాపక పిత అయిన పితాశ్రీ ప్రజాపిత బ్రహ్మ యొక్క 53 వ ఆరోహణ వార్షికోత్సవం సందర్భం లో ఈ కార్యక్రమాన్ని నిర్వహించడం జరుగుతున్నది.
(
ప్రధాన మంత్రి కార్యాలయం
కమలా హారిస్ పదవీ స్వీకారం సందర్భం లో ఆమె కు అభినందన లు తెలిపిన ప్రధాన మంత్రి
యునైటెడ్ స్టేట్స్ ఆఫ్ అమెరికా ఉపాధ్యక్ష పదవి బాధ్యతల ను కమలా హారిస్ స్వీకరించిన సందర్బం లో ప్రధాన మంత్రి శ్రీ నరేంద్ర మోదీ ఆమె కు అభినందన లు తెలిపారు.
‘‘యుఎస్ఎ @VP గా ప్రమాణం స్వీకరించిన @KamalaHarris కు ఇవే అభినందన లు. ఇది ఒక చరిత్రాత్మకమైనటువంటి ఘట్టం. హారిస్ గారి తో కలసి భారతదేశం-యుఎస్ సంబంధాలను మరింత పటిష్టం చేయగలమని ఆశిస్తున్నాను. భారతదేశం- యుఎస్ఎ భాగస్వామ్యం ప్రపంచానికి ప్రయోజనకారి అవుతుంది’’ అని ఒక ట్వీట్ లో ప్రధాన మంత్రి పేర్కొన్నారు.
-Narendra Modi
@narendramodi
Congratulations to @KamalaHarris on being sworn-in as @VP. It is a historic occasion. Looking forward to interacting with her to make India-USA relations more robust. The India-USA partnership is beneficial for our planet.
11:00 PM · Jan 20, 2021
76.5K
9.6K people are Tweeting about this
వాణిజ్యం, పరిశ్రమల మంత్రిత్వ శాఖ
పరిశ్రమలు, అంతర్గత వాణిజ్య ప్రోత్సాహ విభాగం కార్యదర్శిగా బాధ్యతలు చేపట్టిన శ్రీ రాజేష్ కుమార్ సింగ్
వాణిజ్య, పరిశ్రమల మంత్రిత్వ శాఖ పరిధిలోని పరిశ్రమలు & అంతర్గత వాణిజ్య ప్రోత్సాహం విభాగం ప్రస్తుత కార్యదర్శిగా ఉన్న శ్రీ అనురాగ్ జైన్, ఐఎఎస్  ను రోడ్డు రవాణా హైవేల మంత్రిత్వ శాఖ కార్యదర్శిగా నియమించిన తర్వాత ఆయన స్థానంలో శ్రీ రాజేష్ కుమార్ సింగ్ ఐఎఎస్  బాధ్యతలు స్వీకరించారు. దీనికి ముందు ఆయన మత్స్య, పశు సంవర్ధక & పాడి పరిశ్రమల మంత్రిత్వ శాఖ పరిధిలోని పశు సంవర్ధక & పాడి పరిశ్రమల కార్యదర్శిగా పని చేశారు.
భారతీయ అడ్మినిస్ట్రేటివ్ సర్వీస్ అధికారి అయిన శ్రీ రాజేష్కుమార్ సింగ్ కేరళ కేడర్కు చెందిన 1989వ బ్యాచ్ అధికారి. కేంద్ర ప్రభుత్వంలో ఆయన డిడిఎ కమిషనర్గా, పెట్రోలియం & సహజ వాయువుల మంత్రిత్వ శాఖ సంయుక్త కార్యదర్శిగా, వ్యవసాయం, సహకార & రైతాంగ సంక్షేమ విభాగం సంయుక్త కార్యదర్శిగా, ఫుడ్ కార్పొరేషన్ ఆఫ్ ఇండియా చీఫ్ విజిలెన్స్ అధికారిగా వంటి అనేక ముఖ్యమైన బాధ్యతలను పోషించారు. అంతేకాకుండా, ఆయన కేరళ ప్రభుత్వంలో రాష్ట్ర కార్యదర్శిగా, నగరాభివృద్ధి & ఆర్ధిక కార్యదర్శిగా పని చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 191.19 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.88 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,91,19,40,995
|
|
అందుబాటులోని నిల్వలు
|
|
19,88,31,826
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 191.19 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.88 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
వెల్ నెస్ సెంటర్ లను 1.5 లక్ష ల సంఖ్య లో ఏర్పాటు చేసే లక్ష్యాన్నిసాధించడాన్ని ప్రశంసించిన ప్రధాన మంత్రి
ఆయుష్మాన్ భారత్ పథకం లో భాగం గా 1.5 లక్షల హెల్థ్ ఎండ్ వెల్ నెస్ సెంటర్ లను ఏర్పాటు చేయాలి అనేటటువంటి లక్ష్యాన్ని సాధించడమనేది ‘న్యూ ఇండియా’ కు ఒక సరికొత్త శక్తి ని అందిస్తుంది అని ప్రధాన మంత్రి శ్రీ నరేంద్ర మోదీ అన్నారు. ఆరోగ్యవంతులైన పౌరుల ద్వారానే భారతదేశం యొక్క సమృద్ధి సిద్ధిస్తుంది అని కూడా ఆయన అన్నారు.
ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ మన్ సుఖ్ మాండవీయ చేసిన ఒక ట్వీట్ కు ప్రధాన మంత్రి తాను ఒక ట్వీట్ లో సమాధానాన్ని ఇస్తూ -
‘‘పౌరుల స్వస్థత లోనే భారతవర్షం యొక్క సమృద్ధి ఇమిడి ఉంటుంది. ఈ దిశ లో రికార్డు సంఖ్య లో ఏర్పాటు చేసిన ఈ హెల్థ్ ఎండ్ వెల్ నెస్ సెంటర్ లు ప్రధానమైన పాత్ర ను పోషిస్తాయి. ఈ కార్య సాధన ‘న్యూ ఇండియా’ కు ఒక సరికొత్త శక్తి ని ప్రసాదించేటటువంటిదే సుమా.’’ అని పేర్కొన్నారు.
వ్యవసాయ మంత్రిత్వ శాఖ
వంటనూనెల కోసం దిగుమతులపై ఆధారపడడం తగ్గింపు
భారత ప్రభుత్వం 2018-19 నుంచి వంట నూనెల అందుబాటును పెంచేందుకు, నూనె గింజల ఉత్పత్తిని, ఉత్పాదకతను పెంచడం ద్వారా దిగుమతి భారాన్ని తగ్గించేందుకు జాతీయ ఆహార భద్రత మిషన్ - నూనె గింజలు ను అమలు చేస్తోంది. దేశంలో వేరుశనగ, సోయాబీన్, ఆవ జాతి గింజలు, ఆవ, పొద్దుతిరుగుడు పువ్వు, కుసుమలు, నువ్వులు, ఆవిసెలు, నిగర్, ఆముదం విత్తనాల ఉత్పాదకతను, పామ్ ఆయిల్, చెట్ల నుంచి వచ్చే నూనె విత్తనాలు  పెంపకానికి విస్తీర్ణాన్ని పెంచుతోంది. ఈ పథకంలో మూడు ఉప మిషన్లు ఉన్నాయి, అవి, ఎన్ఎఫ్ఎస్ఎం- నూనెగింజలు, ఎన్ఎఫ్ఎస్ఎం- పామాయిల్, ఎన్ఎఫ్ఎస్ఎం- చెట్ల నుంచి వచ్చే నూనెవిత్తనాలు.
అవేకాకుండా, 2021-22వ సంవత్సరంలో, కేంద్ర ప్రాయోజిత పథకమైన నేషనల్ మిషన్ ఆన్ ఎడిబుల్ ఆయిల్ - ఆయిల్ పామ్ ను పామాయిల్ పెంపకాన్ని ప్రోత్సహించేందుకు ప్రారంభించింది. తద్వారా, వంట నూనెలలో దేశాన్ని ఆత్మనిర్భర్గా మార్చడమే కాకుండా, ఈశాన్య రాష్ట్రాలు, అండమాన్& నికోబార్లలో పామాయిల్ పెంపక విస్తీర్ణాన్ని 2025-26 నాటికి 3.70 లక్షల హెక్టేర్ల నుంచి 10.00 లక్షల హెక్టేర్లకు పెంచేందుకు ప్రత్యేక శ్రద్ధ పెడుతోంది. ఈ పథకాన్ని 2022-23లో 15 రాష్ట్రాలు/ కేంద్రపాలిత ప్రాంతాలు అమలు చేస్తున్నాయి.
జాతీయ ఆహార భద్రతా మిషన్- నూనె గింజలు  కింద భారత ప్రభుత్వం కొన్ని ప్రత్యేక కార్యక్రమాలను అమలు చేస్తోంది. అవి - ఆవజాతి &ఆవాల అధిక దిగుబడి రకాల విత్తనాల పంపిణీకి, హైబ్రిడ్ ఆవ విత్తనాల పంపిణీ కార్యక్రమం, రాపిడ్ సోయాబీన్ సీడ్ మల్టిప్లికేషన్ ప్లాన్ , దేశంలో మూడేళ్ళ పాటు 2022-23 నుంచి 2024- 25 వరకు హైబ్రిడ్ విత్తనాల ఉత్పత్తి & ప్రదర్శన ద్వారా పొద్దుతిరుగుడు పువ్వు సాగు ఉత్పత్తిని, విస్తీర్ణాన్ని పెంచేందుకు ప్రత్యేక ప్రాజెక్టును అమలు చేస్తున్నారు. అదనంగా, 2022-23లో వరి బీళ్ళలో పొద్దుతిరుగుడు పువ్వుసాగు విస్తీర్ణాన్ని పెంచేందుకు వార్షిక కార్యాచరణ ప్రణాళికను ప్రభుత్వం ఆమోదించింది.
జాతీయ ఆహార భద్రతా మిషన్ - నూనెగింజలను 2017-18 నుంచి భారత ప్రభుత్వం గుజరాత్ సహా 28 రాష్ట్రాలు/ కేంద్రపాలిత ప్రాంతాలలో అమలు చేస్తోంది. కాగా, గుజరాత్లోని 33 జిల్లాలకు తోడ్పాటును అందిస్తున్నారు.
ఈ సమాచారాన్ని కేంద్ర వ్యవసాయ, రైతాంగ సంక్షేమ శాఖ మంత్రి శ్రీ నరేంద్ర తోమర్ శుక్రవారం రాజ్యసభకు ఇచ్చిన లిఖితపూర్వక సమాధానంలో వెల్లడించారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఆసియా పసిఫిక్ పోస్టల్ యూనియన్ నాయకత్వ బాధ్యతలను చేజిక్కించుకున్న భారత్
బ్యాంగ్కాక్లోని థాయ్లాండ్లో కేంద్ర కార్యాలయం కలిగిన ఆసియా పసిఫిక్ పోస్టల్ యూనియన్  నాయకత్వ బాధ్యతలను భారతదేశం ఈ నెల నుంచి చేపట్టనుంది. ఆగస్టు - సెప్టెంబర్ 2022లో బ్యాంగ్కాక్లో నిర్వహించిన 13వ ఎపిపియు కాంగ్రెస్ సందర్భంగా విజయవంతంగా నిర్వహించిన ఎన్నికలను అనుసరించి, పోస్టల్ సర్వీసెస్ బోర్డు  మాజీ సభ్యుడు డాక్టర్ వినయ్ ప్రకాష్ 4 సంవత్సరాల పదవీ కాలానికి యూనియన్ సెక్రెటరీ జనరల్గా బాధ్యతలను స్వీకరించనున్నారు.
ఆసియా-పసిఫిక్ ప్రాంతంలోని 32 సభ్యదేశాల అంతర్ ప్రభుత్వ సంస్థ ఆసియా పసిఫిక్ పోస్టల్ యూనియన్ . ఈ ప్రాంతంలో యూనివర్సల్ పోస్టల్ యూనియన్ కు చెందిన ఏకైక నియంత్రిత సంస్థ అయిన ఎపిపియు, ఐక్యరాజ్య సమితి ప్రత్యేక ఏజెన్సీ. సభ్య దేశాల మధ్య తపాలా సంబంధాలను విస్తరించడం, సులభతరం చేయడం, మెరుగుపరచడంతో పాటు పోస్టల్ సేవల రంగంలో సహకారాన్ని ప్రోత్సహించడం ఎపిపియు లక్ష్యం. వివిధ యుపియు ప్రాజెక్టులకు ప్రాంతీయ కేంద్రమైన ఎపిపియు - యుపియుకు చెందిన అన్ని సాంకేతిక, కార్యాచరణ ప్రాజెక్టులు ఈ ప్రాంతంలో సఫలం చేయడంలో ముందుండడమే కాక, అంతర్జాతీయ తపాలా నెట్వర్క్ లో ఈ ప్రాంతం ఏకీకృతమయ్యేందుకు సాధ్యమైనంత ఉత్తమ రీతిలో పని చేస్తుంది. యూనియన్ కార్యకలాపాలకు సెక్రెటరీ జనరల్ నాయకత్వం వహించడమే కాక ఈ ప్రాంతంలో అంతర్ ప్రభుత్వ తపాలా శిక్షణ సంస్థ అయిన ఆసియన్ పసిఫిక్ పోస్టల్ కాలేజ్  డైరెక్టర్గా వ్యవహరిస్తారు.
యూనియన్ పట్ల తన విజన్ గురించి మాట్లాడుతూ, ఆసియా పసిఫిక్ ప్రాంతంలో తపాలా నెట్వర్క్ ద్వారా వ్యాపార వృద్ధిని మెరుగుపరిచేందుకు, యూనియన్ స్థిరత్వాన్ని నిర్ధారించడానికి, ఎపిపిసి అందిస్తున్న శిక్షణా కోర్సులను సంస్కరించేందుకు పోస్టల్ ప్లేయర్లతో ప్రాంతీయ సహకారాన్ని మెరుగుపరచడం నా లక్ష్యమని, డాక్టర్ విపి సింగ్ పేర్కొన్నారు. ఆసియా పసిఫిక్ ప్రాంతం అంతర్జాతీయ తపాలా పరిమాణంలో సగ భాగాన్ని కలిగి ఉండటమే కాక ప్రపంచ తపాలా మానవ వనరులలో మూడింట ఒక వంతును కలిగి ఉంది.
తపాలా రంగంలో ఒక అంతర్జాతీయ సంస్థకు ఒక భారతీయుడు నాయకత్వం వహించడం ఇది తొలిసారి. ఈ రంగానికి కీలకమైన తరుణంలో, శాఖకు చెందిన తమ అధికారి యూనియన్ కార్యకలాపాలకు నాయకత్వం వహించడం విశేషమని, ప్రత్యేకించి భారతదేశం జి20 అధ్యక్ష పదవి ఈ సంవత్సరం ప్రారంభమవనున్న తరుణంలో ఇది జరగడం హర్షణీయమని పోస్టల్ శాఖ కార్యదర్శి శ్రీ వినీత్ పాండే అన్నారు. ఎపిపియుకు పూర్తి సహకారాన్ని అందించడాన్ని కొనసాగిస్తూనే, ఎపిపియు సభ్యత్వ సామూహిక దృక్పథాన్ని సమర్ధవంతంగా అమలు చేయడం కోసం భారతదేశం దోహదం చేస్తుందని, ఆయన పేర్కొన్నారు.
ప్రధాన మంత్రి కార్యాలయం
ఆర్ఒకె అధ్యక్షుని కి పదవి స్వీకారం సందర్భం లో అభినందనల ను మరియు శుభాకాంక్షల ను తెలిపిన ప్రధాన మంత్రి
కొరియా గణతంత్రం  అధ్యక్షుని గా శ్రీ యూన్ సుక్-యోల్ ఈ రోజు న పదవీబాధ్యతల ను స్వీకరించిన సందర్భం లో ప్రధాన మంత్రి శ్రీ నరేంద్ర మోదీ అభినందనల ను మరియు శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘కొరియా గణతంత్రం  అధ్యక్షుడు శ్రీ యూన్ సుక్-యోల్ @sukyeol__yoon కు ఈ రోజు న ఆయన పదవీకాలాన్ని మొదలుపెడుతున్న సందర్భం లో నేను నా యొక్క హృదయపూర్వక అభినందనల ను మరియు శుభాకాంక్షల ను వ్యక్తం చేస్తున్నాను. ఆయన ను త్వరలోనే కలుసుకోవాలని మరియు భారతదేశం, కొరియా గణతంత్రం ల సంబంధాల ను మరింత గా బలపరచడం కోసం, ఇంకా ఆ సంబంధాల ను సమృద్ధం చేయడం కోసం కలసి పని చేయాలని నేను ఉత్సాహం తో ఉన్నాను.’’ అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
వృద్ధులకు సామాజిక భద్రత
జనాభా లెక్కల నివేదిక-2011 ప్రకారం సీనియర్ సిటిజన్ల జనాభా 10.38 కోట్లు, ఇది దేశ మొత్తం జనాభాలో 8.6%. జూలై 2020లో విడుదలైన భారతదేశం, జనాభా అంచనాలపై సాంకేతిక బృందం , కేంద్ర ప్రభుత్వ జాతీయ కమీషన్, 2036లో సీనియర్ సిటిజన్ల జనాభా 22.7 కోట్ల మంది ఉంటుందని పేర్కొంది. భారతదేశం మొత్తం జనాభాలో ఇది 15%.
సామజిక న్యాయం, సాధికారత శాఖ నిర్వహించే అటల్ వయో అభ్యుదయ యోజన  అనే సంరక్షణ పథకం సీనియర్ సిటిజన్లకు ఆర్థిక భద్రత, ఆరోగ్య సంరక్షణ, పోషకాహారం, ఆశ్రయం, సంక్షేమం మొదలైన వాటిని అందించే భాగాలను కలిగి ఉంటుంది. అటువంటి కాంపోనెంట్లలో ఒకదాని క్రింద, అంటే వయోవృద్ధుల కోసం ఇంటిగ్రేటెడ్ ప్రోగ్రామ్ , నిరుపేద వృద్ధులకు ఆశ్రయం, ఆహారం, వైద్యం, వినోద అవకాశాలు మొదలైన ప్రాథమిక సౌకర్యాలు ఉచితంగా అందించేలా కార్యక్రమం రూపకల్పన జరిగింది. దీనిలో సీనియర్ సిటిజన్ల గృహాల నిర్వహణను అమలు చేసే ఏజెన్సీలకు గ్రాంట్-ఇన్-ఎయిడ్ అందిస్తారు. రాష్ట్రీయ వయోశ్రీ యోజన  కింద, దారిద్య్ర రేఖకు దిగువన ఉన్న కుటుంబాలకు చెందిన లేదా రూ. 15000/- నెలవారీ ఆదాయం ఉన్న వారు, వయస్సు సంబంధిత వైకల్యాలతో బాధపడుతున్న వారికి తగిన సహాయ పరికరాలు అందజేస్తారు. సీనియర్ సిటిజన్ల కోసం ఎల్డర్లైన్/నేషనల్ హెల్ప్లైన్  ఉచిత సమాచారం, మార్గదర్శకత్వం, భావోద్వేగ మద్దతు, వృద్ధుల జీవన నాణ్యతను మెరుగుపరచడంతో వారి ఇబ్బందికర పరిస్థితులపుడు కూడా ఆదుకునేలా సేవలందిస్తారు.
జాతీయ సామాజిక సహాయ కార్యక్రమం  ఇందిరా గాంధీ జాతీయ వృద్ధాప్య పెన్షన్ పథకం  కింద, భారత ప్రభుత్వం గ్రామీణాభివృద్ధి శాఖ పూర్తి నిధులతో కూడిన కేంద్ర ప్రాయోజిత పథకం, ప్రతి నెలా రూ.200/- చొప్పున పెన్షన్ దారిద్య్ర రేఖకు దిగువన ఉన్న  కుటుంబాలకు చెందిన 60-79 సంవత్సరాల వయస్సు గల వృద్ధులకు ఒక్కో లబ్ధిదారునికి నెల చొప్పున చెల్లిస్తున్నారు. 80 ఏళ్లు నిండిన ప్రతి లబ్ధిదారునికి నెలకు రూ.500/- చొప్పున పెన్షన్ రేటు పెంచుతారు. రాష్ట్రాలు/కేంద్ర పాలిత ప్రాంతాలు కేంద్ర ప్రభుత్వం అందించే సహాయానికి కనీసం సమానమైన మొత్తాన్ని టాప్ అప్ మొత్తాలను అందించాలని ప్రోత్సహించడం ద్వారా లబ్ధిదారులు తగిన స్థాయిలో సహాయం పొందవచ్చు. ప్రస్తుతం, రాష్ట్రాలు/కేంద్రపాలిత ప్రాంతాలు ఎన్ఎస్ఏపికి సంబంధించిన ఐజిఎన్ఓఏపిఎస్ కింద ఒక్కో లబ్ధిదారునికి నెలకు రూ.50/- నుండి రూ.3000/- వరకు టాప్ అప్ మొత్తాలను జోడిస్తున్నాయి. ఎన్ఎస్ఏపి పెన్షన్ స్కీమ్ల కింద రాష్ట్రం/కేంద్ర పాలిత పరిమితి కంటే ఎక్కువ అర్హత కలిగిన లబ్ధిదారులు ఉన్నట్లయితే, రాష్ట్రాలు/కేంద్రపాలిత ప్రాంతాలు తమ స్వంత వనరుల నుండి పెన్షన్ను అందించే అవకాశం కలిగి ఉంటాయి.
సామాజిక న్యాయం, సాధికారత శాఖ సహాయ మంత్రి సుశ్రీ ప్రతిమా భూమిక్ లోక్సభలో లిఖితపూర్వక సమాధానంలో ఈ సమాచారం అందించారు.
ప్రధాన మంత్రి కార్యాలయం
వేరు వేరు జిల్లా ల డిఎమ్ లతోజనవరి 22న మాట్లాడనున్న ప్రధాన మంత్రి
దేశం లో ఏభాగం కూడాను అభివృద్ధి పథం లో వెనుకబడకుండా పూచీ పడాలన్న ప్రధాన మంత్రి దృష్టికోణమే ఈ ప్రయాస కు ప్రేరణ గా ఉంది
జిల్లా స్థాయిలో వేరు వేరు పథకాల ను మిశన్ మోడ్ లో పూర్తి చేయాలన్న లక్ష్యాన్ని సాధించడం ఈ సమావేశంయొక్క ఉద్దేశ్యం గా ఉంది
వేరు వేరు జిల్లాల డిఎమ్ లతో ప్రధాన మంత్రి శ్రీ నరేంద్ర మోదీ 2022 జనవరి 22వ తేదీ న ఉదయం 11 గంటల కు వీడియో కాన్ఫరెన్స్ మాధ్యమం ద్వారా మాట్లాడనున్నారు.
జిల్లాల లో ప్రభుత్వ పథకాల మరియు కార్యక్రమాల అమలు తాలూకు వర్తమాన స్థితి ని, ఇంకా వాటి క్రమాభి వృద్ధి ని గురించి ప్రధాన మంత్రి నేరు గా ఫీడ్ బ్యాక్ స్వీకరిస్తారు. పనితీరు ను సమీక్షించడం తో పాటు ఎదురవుతున్న సవాళ్లు ఏమిటన్నది తెలుసుకోవడం లో ఈ సమావేశం ద్వారా తోడ్పాటు లభించనుంది.
సంబంధి వర్గాల వారందరితో కలసికట్టుగా కృషి చేసి జిల్లాల లో వివిధ విభాగాల ద్వారా వేరు వేరు పథకాల ను పూర్తి చేయాలన్న లక్ష్యాన్ని సాధించడం దీని ఉద్దేశ్యం గా ఉంది.
దేశమంతటా వృద్ధి లో, ప్రగతి లో అసమతుల్యతల ను అధిగమించడం కోసం ప్రధాన మంత్రి శ్రీ నరేంద్ర మోదీ నాయకత్వం లోని ప్రభుత్వం అదే పని గా అనేక చర్యల ను చేపట్టింది. పౌరులందరి జీవన ప్రమాణాల ను పెంపొందింపచేయడానికి, అన్ని వర్గాల వారి సమ్మిళిత కాసానికి పూచీపడేందుకు ప్రభుత్వం తరఫు వచనబద్ధత కు అనుగుణం గా ఇది ఉంది.